Ignjat Job - Wikipedija

# Ignjat Job

### Izvor: Wikipedija

Ignjat Job (Dubrovnik, 28. ožujka 1895. - Zagreb, 28. travnja 1936.), hrvatski slikar

Pripadao nacionalnoj, protuarstrijskoj struji dalmatinske omladine. Hapse ga 1914. godine i smještaju u šibenski zatvor, a kasnije u duševnu bolnicu. Godine 1917. dolazi u Zagreb gdje se upisuje u Višu školu za umjetnost i umjetni obrt. Neko vrijeme boravi u Rimu i na Capriju. Od 1921. do 1925. napravio je nekoliko portreta i mrtvih priroda u naturalističkom stilu. Godine 1925. obolio je od tuberkuloze pa je ljeto proveo na Ovčaru, pa se potom s obitelju preselio u selo Kulinu ispod Jastrepca nedaleko Kruševca. Tamo je, u drvu pretežno u malom formatu, po sjećanju obrađivao primorske teme. Najznačajniji dio opusa ostavio je Supetru na Braču. Slika mediteranski krajolik, motive Supetra, ribarske zabave te rjeđe portrete i aktove. U početku su mu slike secesijski stilizirane, a zatim se priklanja fovističkom načinu i ekpresionističkom koloritu.

Dobavljeno iz "http://hr.wikipedia.org../../../i/g/n/Ignjat_Job_89ed.html"

Kategorija: Hrvatski slikari

##### Views

- Članak
- Razgovor
- Trenutna inačica

##### Traži